cyanic-selkie/wikianc huggingface dataset:
Κανάλι 29
Τέλος λειτουργίας
Η Ελεύθερη Τηλεόραση Α.Ε. ιδρύθηκε στις 2 Φεβρουαρίου του 1990 ένα μήνα μετά το ξεκίνημα του Καναλιού 29 και η Νέα Τηλεόραση Α.Ε. στις 24 Αυγούστου του 1989 πριν το ξεκίνημα του Star Channel τέσσερα χρόνια αργότερα, και η οποία εταιρεία μαζί με την Τηλέτυπος Α.Ε. που ξεκίνησε το Mega Channel ήταν οι πρώτες που ιδρύθηκαν από τους τότε επιχειρηματίες που κατείχαν μεγάλους μιντιακούς ομίλους οι οποίοι λειτουργούσαν πανελλαδικής κλίμακας εφημερίδες, πριν την δημιουργία της ελεύθερης ιδιωτικής τηλεόρασης στην Ελλάδα.
Πρόγραμμα
Το Κανάλι 29 υποστήριζε ένθερμα το ΠΑΣΟΚ: ήταν ο μόνος τηλεοπτικός σταθμός που στήριξε ανοιχτά τον Ανδρέα Παπανδρέου κατά την περιπέτεια του σκανδάλου Κοσκωτά, και ως αποτέλεσμα κατάφερε να συγκεντρώσει μεγάλα ποσοστά τηλεθέασης. Εξάλλου, οι οπαδοί του ΠΑΣΟΚ, είχαν εξοργιστεί με τους υπόλοιπους σταθμούς εθνικής εμβέλειας που κρατούσαν φιλοκυβερνητική στάση εκείνη την εποχή, και έτσι συσπειρώθηκαν γύρω από το συγκεκριμένο κανάλι, με πιο δημοφιλή την εκπομπή Επί του πιεστηρίου με παρουσιαστή τον ιδιοκτήτη του καναλιού Μάκη Κουρή.
Η εκπομπή που άφησε εποχή στο Κανάλι 29, επίσης πολιτικού περιεχομένου ήταν Η άλλη όψη που την παρουσίαζε ο αείμνηστος πρώην βουλευτής και υπουργός Ευάγγελος Γιαννόπουλος, ασκώντας έντονη κριτική στον πρωθυπουργό Κωνσταντίνο Μητσοτάκη και τον πρόεδρο του Αρείου Πάγου Βασίλειο Κόκκινο.
Άλλη γνωστή εκπομπή του σταθμού ήταν η Κάμερα Αλήθεια με τον ηθοποιό Βασίλη Μπουγιουκλάκη σε ζωντανό ρεπορτάζ, κυρίως σε λαϊκές αγορές όπου τους έθεταν το ερώτημα αν παρακολουθούν το πρόγραμμα του σταθμού και όπου οι πολίτες ανέφεραν τα προβλήματά τους. Το κανάλι επίσης πρόβαλε και ζωντανό τηλεπαιχνίδι με τηλεφωνική συμμετοχή των τηλεθεατών με τον τίτλο Όποιος προλάβει πρώτος με παρουσιαστή τον Όμηρο Αθηναίο το οποίο μοίραζε για δώρα οικιακές συσκευές. Μια ακόμα εκπομπή που πρόβαλε το κανάλι ήταν το Βαδίζοντας προς το 2000, την πρώτη εκπομπή για υπολογιστές στην Ελλάδα, με παρουσιαστή τον γιο του Γιώργου, Ανδρέα Κουρή.
Από το κανάλι προβάλλονταν και δημοσκοπήσεις για τις επόμενες εκλογές, τοπικά γεγονότα του Ταύρου όπου είχε την έδρα του καθώς επίσης Ελληνικά λαϊκά τραγούδια και ελληνικές και ξένες κινηματογραφικές ταινίες.
Παραπομπές
Κατηγορία:Πρώην ελληνικοί τηλεοπτικοί σταθμοί Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1990 Κατηγορία:Τηλεοπτικά κανάλια και σταθμοί οι οποίοι έκλεισαν το 1993 Κατηγορία:Kouris Media Group
Μπλόφα (χαρτοπαίγνιο)
Μπλόφα είναι ένα παιχνίδι που παίζεται με τράπουλα και είναι είδος Shedding-type game.Σκοπός είναι να λες μπλόφες (ψέματα) για τα φύλλα που ρίχνεις ώστε να νικήσεις. Όταν παίζει κάποιος δεν χρειάζεται να ρίχνει τα φύλλα με τον ίδιο αριθμό αλλά να λέει ότι το έκανε ώστε να ξεφορτωθεί όλα του τα φύλλα και να κερδίσει την παρτίδα. Συνιστάται για ηλικίες άνω των 8 ετών και συνήθως συμμετέχουν 2 ως 10 άτομα. Στα αγγλικά λέγεται Cheat ή Bluff ή Bullshit ή I Doubt It ή Liar και είναι γαλλικής καταγωγής. Αποκαλείται εύκολο από τους συχνούς παίχτες.
Μοίρασμα χαρτιών
Στην πιο κοινή παραλλαγή μία τράπουλα και όλα τα φύλλα της τράπουλας, μη συμπεριλαμβανομένων των τζόκερ, χρησιμοποιούνται. Ωστόσο, περισσότερες από μία τράπουλες μπορεί να χρησιμοποιηθούν, με ή χωρίς τζόκερ, ανάλογα με τον αριθμό των παικτών και ποια παραλλαγή παίζεται. Σε κάποιες παραλλαγές που χρησιμοποιούν δύο ή περισσότερες τράπουλες, δεν χρησιμοποιούνται όλα τα χαρτιά και οι παίκτες επιλέγουν ποιες φιγούρες θα χρησιμοποιήσουν (για παράδειγμα όσον αφορά τη χρήση δύο τραπουλών μπορούν να υπάρξουν οκτώ από καθένα από τα ακόλουθα: 2, 4, 5, 8, 9, Q, Α και οι τέσσερις τζόκερ. Ο ντίλερ μοιράζει σε κάθε παίκτη ίσο αριθμό χαρτιών, ή μπορεί να μοιράσει το σύνολο της τράπουλας μέχρι να τελειώσει (που σημαίνει ότι κάποιοι παίκτες μπορεί να έχουν ένα παραπάνω χαρτί από τους άλλους). Αν οι παίκτες θέλουν τα χαρτιά να μοιραστούν ομοιόμορφα, τα επιπλέον τοποθετούνται με την όψη προς τα κάτω για να ξεκινήσουν την στοίβα απόρριψης. Μην ξεχάσετε πριν από ένα παιχνίδι να ανακατέψετε την τράπουλα.
Ένας ή περισσότεροι τζόκερ μπορεί να χρησιμοποιηθούν για επιπρόσθετη στρατηγική ή για το μοίρασμα όλων των χαρτιών ομοιόμορφα: προσθέτοντας και τους δύο τζόκερ το σύνολο αυξάνει σε 54, που διαιρείται ίσα μεταξύ 3 παικτών, ενώ ένας τρίτος τζόκερ που εισάγεται από μία παρόμοια τράπουλα κάνει την τράπουλα να διαιρείται με το 5.
Έναρξη
Οι παίκτες παίζουν με σειρα. Ο πρώτος παίκτης έχει επιλογή ως εξής: είτε όποιος έχει ένα ειδικό χαρτί (π.χ. Δύο Σπαθί), είτε όποιος είναι ο επόμενος από τον ντίλερ, είτε από ένα ειδικό χαρτί του κατασκευαστή σε κάποιες τράπουλες, είτε όποιος έχει ένα χαρτί, είτε όποιος κερδίσει μια δημοπρασία για να δειχθεί ποιος έχει τα καλύτερα χαρτιά. Οποιοσδήποτε και αν είναι ο πρώτος παίκτης, κάνει μια δήλωση και τοποθετεί κάποια χαρτιά κάτω. Οφείλει να δηλώσει την φιγούρα των χαρτιών (για παράδειγμα Ρηγάδες) και πόσα υπάρχουν (για παράδειγμα, ότι υπάρχουν δύο από αυτούς). Σε κάποιες παραλλαγές ο παίκτης πρέπει να ξεκινάει με μια συγκεκριμένη φιγούρα, ωστόσο, σε άλλες είναι εντελώς η επιλογή του παίκτη για το με ποια κάρτα αυτός θα ξεκινήσει. Το κέντρο του τραπεζιού θα κατέχει το σωρό με όλα τα κλειστά φύλλα που έχουν παιχθεί κατά τη διάρκεια του παιχνιδιού.
Ο πρώτος παίκτης ξεκινάει ρίχνοντας όσα χαρτιά θέλει στη μέση του τραπεζιού, κλειστά, δηλώνοντας την φιγούρα / αριθμό τους (μπορεί να δηλώσει μόνο μια φιγούρα / αριθμό), π.χ. "τρία δυάρια" ή "τέσσερις βαλέδες" κ.λπ..
Ο επόμενος παίκτης μετά τον πρώτο και όλοι οι επόμενοι παίκτες έχουν δύο επιλογές: (α) να ρίξουν έναν αριθμό χαρτιών επάνω στη στοίβα που υπάρχει στη μέση του τραπεζιού, κλειστά, δηλώνοντας την φιγούρα / αριθμό τους, όπως έκανε ο πρώτος παίκτης, (β) να δηλώσουν "μπλόφα".
Στην περίπτωση (β), ανοίγονται τόσα χαρτιά από την στοίβα των κλειστών χαρτιών όσα είπε ο προηγούμενος παίκτης, και εάν η δήλωση του προηγούμενου παίκτη αποδειχτεί ψεύτικη τότε ο προηγούμενος παίκτης παίρνει όλα τα χαρτιά της στοίβας. Στην αντίθετη περίπτωση ο παίκτης που δήλωσε "μπλόφα" παίρνει όλα τα χαρτιά της στοίβας που βρίσκεται στη μέση του τραπεζιού. Επιπλέον σε κάποιες παραλλαγές του παιχνιδιού στην περίπτωση που δηλώθηκε "μπλόφα" ανοίγονται τόσα χαρτιά από τη στοίβα των κλειστών χαρτιών όσα είπε ο προηγούμενος παίκτης, και εάν η δήλωση του προηγούμενου παίχτη αποδειχτεί ψεύτικη τότε ο προηγούμενος παίκτης παίρνει μόνο τα χαρτιά που ανοίχτηκαν. Στην αντίθετη περίπτωση ο παίκτης που δήλωσε "μπλόφα" παίρνει τα χαρτιά που ανοίχτηκαν.
Νικητής αναδεικνύεται ο παίκτης που απαλλάσσεται πρώτος από όλα τα χαρτιά που κρατούσε στα χέρια του.
Μπλόφα σαν λέξη
Μπλόφα είναι η ενέργεια με την οποία κάποιος προσπαθεί να παραπλανήσει τον αντίπαλό του, να δημιουργήσει ψεύτικη εντύπωση για τις προθέσεις του ή τις δυνατότητές του. Η λέξη ανήκει στη χαρτοπαικτική ορολογία, αλλά έχει περάσει εδώ και πολύ καιρό στην καθημερινή ζωή. Στο πόκερ, από όπου προέρχεται η λέξη, ο παίκτης που μπλοφάρει (που κάνει μπλόφα, δηλαδή) προσπαθεί, με την ποσότητα αλλά και με το ρυθμό του πονταρίσματός του, καθώς και με τη γενικότερη συμπεριφορά του, να δημιουργήσει την εντύπωση ότι έχει πολύ καλό χαρτί και να φοβίσει τους αντιπάλους του ώστε να πουν πάσο.
Η λέξη προέρχεται από το αγγλικό bluff, που όμως έχει σκοτεινή ετυμολογία. Η αγγλική λέξη είναι και ρήμα και ουσιαστικό, και δεν είναι σαφές ποιο από τα δύο δημιουργήθηκε πρώτο, αν και το ρήμα καταγράφεται νωρίτερα. Το ετυμολογικό του Μπαμπινιώτη βρίσκει ολλανδική αρχή στην αγγλική λέξη, αλλά το OED περιορίζεται να πει ότι η αρχική σημασία του ουσιαστικού bluff είναι οι παρωπίδες των αλόγων και μετά προέκυψε η σημασία ‘παραπλανώ’, αλλά δεν λέει κάτι για την αρχή της λέξης, που την τοποθετεί στον 17ο αιώνα. Η χαρτοπαικτική σημασία εμφανίζεται στα αμερικάνικα, στα μέσα του 19ου αιώνα. Όσο για το πέρασμα της  λέξης στα ελληνικά, τόσο ο Μπαμπινιώτης όσο και το ΛΚΝ θεωρούν ότι εμείς πήραμε τη λέξη από τα γαλλικά, κάτι που φαίνεται πολύ λογικό αφού το 1900 τα γαλλικά ήταν η διεθνής γλώσσα.
Η λέξη έχει ενσωματωθεί θαυμάσια στη γλώσσα μας, όπως τα περισσότερα θηλυκά σε -α, και μάλιστα έχει δώσει και παράγωγα, το ρήμα «μπλοφάρω», το ουσιαστικό «μπλοφάρισμα» και το άλλο ουσιαστικό «μπλοφατζής» (αυτός που κάνει συχνά μπλόφες), μια αρμονική συνεργασία αγγλοσαξονικού θέματος με τουρκογενές επίθημα. Υπάρχει και ο νεότερος «μπλοφαδόρος», που δεν λεξικογραφείται σε ΛΝΕΓ και ΛΚΝ. Εδώ τα λεξικά δείχνουν συντηρητισμό, διότι μπορεί ο μπλοφατζής να έχει απαθανατιστεί στη φερώνυμη ταινία του Λάμπρου Κωνσταντάρα, αλλά ο μπλοφαδόρος σήμερα χρησιμοποιείται πολύ περισσότερο, όπως δείχνει το google. Άλλωστε, ο Νίκος Παπάζογλου δίδαξε ότι «είναι κάτι μπλοφαδόροι που παινεύουν τη δουλειά, μπράβοι και κοντυλοφόροι καθενού μαχαραγιά». Θυμάμαι επίσης πριν από καμιά εικοσαριά χρόνια ότι ένας φίλος εκδότης είχε βγάλει μια σειρά βιβλίων (ήταν οδηγοί γραμμένοι με χιουμοριστικό ύφος) που είχαν τον τίτλο «Το εγκόλπιο του καλού μπλοφαδόρου» (π.χ. για το σεξ, το μάρκετινγκ, το ποδόσφαιρο, τις δημόσιες σχέσεις κτλ.)
Εθνική Οδός 97 (Ελλάδα)
Η Εθνική Οδός 97 (ΕΟ97) είναι εθνική οδός στην Κρήτη. Συνδέει το Ηράκλειο με την Αγία Γαλήνη μέσω των Μοιρών και του Τυμπακίου. Έχει μήκος 77 χιλιόμετρα. αριστερά|μικρογραφία|Το σήμα της οδού Κατά τη διαδρομή μπορεί κάποιος να επισκευθεί:
Παραπομπές
97
Λαγκρανζιανή συνάρτηση
Στη Φυσική, η Λαγκράνζια ή Λαγκρανζιανή ενός μηχανικού συστήματος είναι μια βαθμωτή συνάρτηση της θέσης, ταχύτητας και του χρόνου η οποία ορίζεται ως η διαφορά της κινητικής πλην της δυναμικής ενέργειας του συστήματος, όταν αυτές είναι εκπεφρασμένες συναρτήσει των παραπάνω αναφερόμενων μεταβλητών.
Οι εξισώσεις κίνησης ενός μηχανικού συστήματος προκύπτουν από την αρχή του Χάμιλτον (η λεγόμενη αρχή της ελάχιστης δράσης), η οποία καταλήγει στις λεγόμενες εξισώσεις Όιλερ-Λαγκράνζ στις οποίες υπεισέρχεται η Λαγκρανζιανή. Η μηχανική η οποία στηρίζεται στην αρχή του Χάμιλτον ονομάζεται «αναλυτική μηχανική».
Ο φορμαλισμός των Λαγκράνζ και Χάμιλτον θεωρείται γενικότερος από εκείνον του Νεύτωνα στην κλασική μηχανική, καθώς βασίζεται σε έννοιες όπως είναι οι συμμετρίες, οι γενικευμένες συντεταγμένες και, στην περίπτωση του φορμαλισμού του Χάμιλτον, τον χώρο των φάσεων. Ιδιαίτερα ο φορμαλισμός του Χάμιλτον χρησιμοποιήθηκε ως βάση οικοδόμησης της κβαντικής θεωρίας.
Λαγκρανζιανή μηχανικού συστήματος
Όπως αναφέρθηκε παραπάνω, η Λαγκρανζιανή (L) ενός μηχανικού συστήματος είναι συνάρτηση των γενικευμένων συντεταγμένων (p,q) των οποίων η χρονική εξέλιξη καθορίζει την τροχιά ενός σώματος που κινείται κάτω από την επίδραση δεδομένου δυναμικού.
Αν Τ την κινητική ενέργεια και V το δυναμικό, τότε η Λαγκρανζιανή ενός συστήματος ισούται με:
Για παράδειγμα, η Λαγκρανζιανή ενός μονοδιάστατου αρμονικού ταλαντωτή μάζας m και κυκλικής συχνότητας ω δίνεται από τη σχέση:
όπου x η μετατόπιση του σώματος από τη θέση ισορροπίας και ẋ η ταχύτητά του.
Αντιστοιχία Λαγκρανζιανής-Νευτώνιας μηχανικής
Σύμφωνα με την αρχή ελάχιστης δράσης του Χάμιλτον, η τροχιά ενός κινητού Ν βαθμών ελευθερίας που περιγράφεται από μία Λαγκρανζιανή L=T-V καθορίζεται από την ελαχιστοποίηση της δράσης:
Η μαθηματική απαίτηση ελαχιστοποίησης, σύμφωνα με τον λογισμό των μεταβολών, οδηγεί στις εξισώσεις Όιλερ-Λαγκράνζ:
όπου ο δείκτης i (i=1,2,...N) αναφέρεται στην i-οστή συνιστώσα των γενικευμένων συντεταγμένων. Αν η Lagrangian δεν περιέχει συγκεκριμένη συντεταγμένη  q_i τότε η συντεταγμένη ονομάζεται κυκλική και η ορμή   p_i διατηρείται.
Στην περίπτωση της μίας διάστασης, οι γενικευμένες συντεταγμένες ενός συστήματος είναι η θέση x κατά τον άξονα κίνησης και η ορμή p=mẋ. Στη περίπτωση αυτή ισχύει ότι:
Όμως, από τον ορισμό της δυναμικής ενέργειας ισχύει F=-(dV/dx) όπου F η δύναμη που δέχεται το σώμα. Άρα λοιπόν, δεδομένου ότι η μάζα δεν μεταβάλλεται με το χρόνο, καταλήγουμε στη σχέση:
που ταυτίζεται με τον 2ο νόμο του Νεύτωνα. Παρόμοια επιχειρήματα ισχύουν και στην περίπτωση που η κίνηση γίνεται σε δύο ή τρεις διαστάσεις.
Υπάρχει λοιπόν πλήρης αντιστοιχία μεταξύ της Λαγκρανζιανής και της Νευτώνειας μηχανικής.
Κίνηση σε κεντρικό δυναμικό
Θεωρούμε ένα σωματίδιο το οποίο κινείται σε κεντρικό δυναμικό. '''Σε κεντρικό δυναμικό η ενέργεια Ε και η στροφορμή M διατηρούνται. Η κίνηση γίνεται σε ένα επίπεδο.''' Επιλέγουμε το επίπεδο αυτό να είναι το x-y. Τότε
Δεύτερος νόμος του Kepler
Η εξίσωση αυτή μας λέει ότι η επιφάνεια που σαρώνεται από το διάνυσμα θέσης του σωματίδιου   στη μονάδα του χρόνου είναι σταθερή για όλα τα κεντρικά δυναμικά.
Αυτή η διατύπωση αποτελεί τον 2ο νόμο του Κέπλερ για την κίνηση των πλανητών σε ελλειπτική τροχιά με τον Ηλιο στη μια από τις δύο εστίες της έλλειψης. Ο νόμος αυτός λέγεται και νόμος των εμβαδών.
Βιβλιογραφία
Κατηγορία:Κλασική μηχανική
Ροβολιάρι Φθιώτιδας
Το Ροβολιάρι είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.
Γεωγραφία - Ιστορία
Το Ροβολιάρι βρίσκεται στα όρια με την Περιφερειακή Ενότητα Ευρυτανίας, στις δυτικές πλαγιές των Αγράφων και τον ορεινό όγκο της Μαυρόρραχης σε υψόμετρο 800 μέτρα, κάτω από τις κορυφές Καγκέλια (ΝΔ. στα 1.150 μέτρα) και Προφήτης Ηλίας (ΒΔ. στα 1.281 μέτρα). Απέχει 25 χλμ. ΒΔ. από τη Σπερχειάδα, 52 χλμ. Δ.-ΒΔ. από τη Λαμία και 51 χλμ. Α.-ΒΑ. από το Καρπενήσι. Το χωριό είναι κτισμένο αμφιθεατρικά, με αραιά κτισμένα σπίτια, έχει τρεις γειτονιές που χωρίζονται από δύο μεγάλα ρέματα (Ρακαριού και Πέρα ρέμα). Η γύρω περιοχή είναι κατάφυτη από βελανιδιές, καρυδιές, καστανιές, συκιές, κορομηλιές, μουριές, οπωροφόρα δέντρα, λιγότερες λεύκες ενώ κατά μήκος των ρεμάτων υπάρχουν πελώρια πλατάνια. Το κλίμα, εξ αίτιας του υψομέτρου, είναι ψυχρό το χειμώνα και δροσερό τους καλοκαιρινούς μήνες.
Ως οικισμός αναφέρεται από την εποχή της Toυρκοκρατίας, στην πρόθεση της Ρεντίνας καταγράφεται στα φ.152β -158α (α΄ γραφή - 1640). Ο Γάλλος περιηγητής Φρανσουά Πουκεβίλ απογράφει το χωριό (γύρω στο 1810) ως Αροβολιάρι και το "κατατάσσει στο τμήμα «Πολιτοχώρια» του Κτηματολογίου Πατρατζίκ (Υπάτης) με τρεις συνοικίες και 80 σπίτια". Στην ανεπίσημη απογραφή του 1835 που έγινε από Γάλλους απογράφηκε ως Ροβολιάρι στο Δήμο Μακρακώμης, με 48 οικογένειες και 97 κατοίκους.
Διοικητικές μεταβολές
Μετά την απελευθέρωση το χωριό αναφέρεται επίσημα ως Ροβολάρι το 1835 να προσαρτάται στον τότε δήμο Μακρακώμης. Το 1912 με το ΦΕΚ 261Α - 31/08/1912 το όνομα διορθώθηκε σε Ροβολιάρος ενώ ορίστηκε και έδρα της ομώνυμης νεοϊδρυθείσας κοινότητας. Το 1928 ξαναδιορθώθηκε σε Ροβολιάριον. Σύμφωνα με το Πρόγραμμα «Καλλικράτης» αποτελεί την τοπική κοινότητα Ροβολιαρίου που υπάγεται στη δημοτική ενότητα Μακρακώμης του Δήμου Μακρακώμης και σύμφωνα με την απογραφή του 2011 απογράφησαν 303 κάτοικοι.
Εξωτερικοί σύνδεσμοι
Κατηγορία:Δήμος Μακρακώμης Κατηγορία:Χωριά του νομού Φθιώτιδας
Άγιος Χριστόφορος Αρκαδίας
Ο Άγιος Χριστόφορος είναι παραθαλάσσιος οικισμός της Δημοτικής Ενότητας Τυρού του Δήμου Νότιας Κυνουρίας στο Νομό Αρκαδίας. Έχει πάρει το όνομα του από τον ομώνυμο ναό (ξωκκλήσι) που υπάρχει εκεί και απέχει 5 χλμ. βόρεια από τον Τυρό. Βρίσκεται πάνω στο δρόμο Τυρού - Αστρούς.
Στην απογραφή του 2001 είχε 35 κατοίκους.
Διαθέτει μεγάλη παραλία η οποία σχηματίζει τον όρμο Ζαρίτσι. Στον οικισμό υπάρχουν κυρίως εξοχικές κατοικίες, ενοικιαζόμενα δωμάτια, ξενοδοχεία, κάμπινγκ και ταβέρνες και περιβάλλεται από ελαιώνες.
Πηγές
Κατηγορία:Χωριά του νομού Αρκαδίας Κατηγορία:Δήμος Νότιας Κυνουρίας
Ελληνικό Τυρού Αρκαδίας
Το Ελληνικό αποτελεί παραθαλάσσιο οικισμό της Δημοτικής Ενότητας Τυρού του Δήμου Νότιας Κυνουρίας. Απέχει 7 χλμ. βόρεια από τον Τυρό και διαθέτει μεγάλη παραλία. Ο οικισμός έχει κυρίως εξοχικές κατοικίες, ενοικιαζόμενα δωμάτια, ξενοδοχεία, κάμπινγκ και ταβέρνες. Περιβάλλεται από ελαιώνες.
Στον οικισμό βρίσκονται και τα ερείπια πύργου των προϊστορικών χρόνων, δίπλα βρίσκεται το εξωκλήσι της Αγίας Βαρβάρας.
Κατηγορία:Δήμος Νότιας Κυνουρίας Κατηγορία:Χωριά του νομού Αρκαδίας
Κοινωνική πολιτική
Kοινωνική πολιτική ονομάζεται το σύνολο των δράσεων της κυβέρνησης και των θεσμικών οργανισμών που στοχεύουν στη βελτίωση και τη μεταρρύθμιση της κοινωνίας.
Η κοινωνική πολιτική στοχεύει σε ένα κράτος πρόνοιας και αναβάθμιση κοινωνικών υπηρεσιών. Αποτελείται από νομοθεσίες, διατάγματα και συναφείς δραστηριότητες που καθορίζουν τις συνθήκες διαβίωσης που ευνοούν την ανθρώπινη ευημερία, όπως η ποιότητα ζωής ενός ατόμου. Το Τμήμα Κοινωνικής Πολιτικής στο London School of Economics ορίζει την κοινωνική πολιτική ως «ένα διεπιστημονικό και εφαρμοσμένο αντικείμενο που σχετίζεται με την ανάλυση των απαντήσεων των κοινωνιών στις κοινωνικές ανάγκες».
Επίσης, αφορά και σε άλλα κοινωνικά ζητήματα όπως η αντιμετώπιση του ρατσισμού, δικαιώματα των ΛΟΑΤ, το νομικό καθεστώς των αμβλώσεων, , το δικαίωμα στην οπλοχρησία/οπλοκατοχή , την ευθανασία, την αποποινικοποίηση των ναρκωτικών και την πορνεία.
Παραπομπές
Κατηγορία:Κοινωνική πολιτική
Χένρι Κλέι
Ο Χένρι Κλέι (Henry Clay, 12 Απριλίου 1777 - 29 Ιουνίου 1852) ήταν Αμερικανός πολιτικός και ρήτορας του 19ου αιώνα, ο οποίος εκπροσώπησε το Κεντάκυ τόσο στη Γερουσία όσο και στη Βουλή των Αντιπροσώπων, της οποίας διετέλεσε Πρόεδρος. Διετέλεσε επίσης Υπουργός Εξωτερικών από το 1825 έως το 1829.
Υποστήριζε πάντοτε μία επιθετική πολιτική απέναντι στη Μεγάλη Βρετανία και επηρέασε περισσότερο ίσως από οποιονδήποτε άλλον για την κήρυξη του πολέμου του 1812. Ήταν ο επιφανής υποστηρικτής του Αμερικανικού Συστήματος, αγωνιζόμενος για την αύξηση των δασμών ώστε να προωθηθεί η βιομηχανία στις Ηνωμένες Πολιτείες, τη χρήση της ομοσπονδιακής χρηματοδότησης για την κατασκευή και τη συντήρηση υποδομών, και για μία ισχυρή εθνική τράπεζα. Αντιτάχθηκε στην προσάρτηση του Τέξας, φοβούμενος ότι θα εισήγαγε το ζήτημα της δουλείας στην πολιτική. Αντιτάχθηκε επίσης στον Αμερικανο-Μεξικανικό πόλεμο, γεγονός που του κόστισε ψήφους στις εκλογές του 1844.
Παιδική ηλικία
Ο Χένρι Κλέι γεννήθηκε στις 12 Απριλίου 1777 κοντά στο Ρίτσμοντ (Βιρτζίνια). Ήταν ο έβδομος από εννιά αδέλφια. Ο πατέρας του, που ήταν καλλιεργητής, πέθανε τέσσερα χρόνια αργότερα, το 1781. Η μητέρα του Χένρι ξαναπαντρεύτηκε και ο νέος της σύζυγος αποδείχθηκε πολύ στοργικός πατριός για τον Χένρι. Αργότερα η οικογένεια μετακόμισε στο Ρίτσμοντ, ενώ η μητέρα του Χένρι έκανε άλλα επτά παιδιά κι έτσι ο Χένρι είχε συνολικά 16 αδέλφια.
Εκπαίδευση
Όταν ήταν παιδί, ο Κλέι δεν μπόρεσε να παρακολουθήσει ολόκληρη τη σχολική εκπαίδευση. Στο Ρίτσμοντ προσλήφθηκε ως υπάλληλος σε ένα κατάστημα και κατόπιν ο πατριός του του εξασφάλισε απασχόληση στο γραφείο ενός δικαστηρίου, όπου ο Κλέι έδειξε την ικανότητά του να κατανοεί τις λεπτομέρειες του νόμου. Από παιδί ακόμη, η μεγάλη του επιθυμία ήταν να γίνει σπουδαίος ρήτορας. Μία μέρα, στο δικαστήριο του Ρίτσμοντ, είχε ακούσει τον Πάτρικ Χένρι να αγορεύει. Ύστερα απ' αυτό, ο νεαρός Κλέι άρχισε να προπονείται στη ρητορική. Αφού ο Κλέι εργάστηκε για τέσσερα χρόνια ως γραμματέας ενός δικαστή, ο δικαστής του βρήκε μία θέση στο γραφείο του γενικού εισαγγελέα Ρόμπερτ Μπρουκ. Ο Κλέι επισήμως δεν έλαβε καμία νομική παιδεία αλλά, όπως ήταν σύνηθες εκείνη την εποχή, "διάβαζε το νόμο" δουλεύοντας και μελετώντας. Έτσι το 1797 έλαβε την άδεια ασκήσεως του επαγγέλματος του δικηγόρου.
Νομική σταδιοδρομία
Επιδιώκοντας να ασκήσει προσοδοφόρα το νομικό επάγγελμα, ο Κλέι μετακόμισε το Νοέμβριο του 1797 στο Λέξινγκτον (Κεντάκυ), κοντά στο μέρος όπου έμενε τότε η οικογένειά του. Γρήγορα έγινε διάσημος χάρις στις εξαιρετικές ρητορικές του ικανότητες. Μέσα σε 5 χρόνια έγινε ένας από τους πιο γνωστούς δικηγόρους της περιοχής.
Η φωνή του Κλέι ήταν το σπαθί του. Είχε εκφραστικό πρόσωπο, σκεπτόταν γρήγορα, απαντούσε αμέσως και με επιτυχία στα επιχειρήματα των αντιπάλων του και μπορούσε να κερδίσει ασφαλώς μία υπόθεση, ανεξάρτητα από την πλευρά που υπεράσπιζε. Μερικοί από τους πελάτες του τον πλήρωναν με άλογα και γη. Μέχρι το 1812, ο Κλέι είχε γίνει ιδιοκτήτης μίας παραγωγικής έκτασης 600 στρεμμάτων και πολλών σκλάβων που δούλευαν τη γη. Στην αιχμή των εργασιών ο Κλέι είχε 60 σκλάβους, οι οποίοι δούλευαν στην παραγωγή καπνού και κάνναβης, των δύο κυριότερων προϊόντων των καλλιεργειών της περιοχής.
Γάμος και οικογένεια
Μετά το ξεκίνημα της νομικής του στραδιοδρομίας, ο Κλέι παντρεύτηκε στο Λέξινγκτον στις 11 Απριλίου 1799. Με τη σύζυγό του απέκτησαν 11 παιδιά (6 κόρες και 5 γιους), εκ των οποίων τα 7 πέθαναν πριν απ' αυτόν. Μέχρι το 1835 και οι 6 κόρες του πέθαναν από διάφορες αιτίες: από κοκκύτη, από κίτρινο πυρετό και από επιπλοκές στον τοκετό. Ο ένας του γιος, ο Χένρι Κλέι Τζούνιορ, σκοτώθηκε το 1847 στον Αμερικανο-Μεξικανικό πόλεμο.
Η σύζυγός του πέθανε το 1864 σε ηλικία 83 ετών και τάφηκε μαζί του στο μνημείο του στο Λέξινγκτον.
Αρχή της πολιτικής του σταδιοδρομίας
Στα 25 του χρόνια, ο Κλέι μεταπήδησε από τη δικηγορική στην πολιτική. Το 1803 εξελέγη βουλευτής στην τοπική βουλή της πολιτείας του Κεντάκυ. Ως βουλευτής, ο Κλέι υποστήριξε μία φιλελεύθερη ερμηνεία του συντάγματος της πολιτείας και αρχικά τη σταδιακή χειραφέτηση της δουλείας στο Κεντάκυ, αν και η πολιτική πραγματικότητα της εποχής τον ανάγκασαν να εγκαταλείψει τη θέση αυτή. Επίσης υποστήριξε την αλλαγή της πρωτεύουσας της πολιτείας, από το Φράνκφορτ στο Λέξινγκτον, και υπερασπίστηκε την Ασφαλιστική Εταιρεία του Κεντάκυ (Kentucky Insurance Company), την οποία έσωσε το 1804 από μία προσπάθεια κατάργησης του μονοπωλιακού της καθεστώτος.
Η επιρροή του Κλέι στο πολιτικό γίγνεσθαι του Κεντάκυ ήταν τέτοια ώστε το νομοθετικό σώμα της πολιτείας τον εξέλεξε μέλος της Γερουσίας των Ηνωμένων Πολιτειών. Ο Κλέι έγινε γερουσιαστής στις 29 Δεκεμβρίου 1806 και υπηρέτησε για λιγότερο από ένα χρόνο.
Όταν εκλέχθηκε από το νομοθετικό σώμα, ο Κλέι ήταν κάτω από το συνταγματικά απαιτούμενο όριο των 30 ετών. Φαίνεται ότι το θέμα της ηλικίας του δεν το παρατήρησε κανένας άλλος γερουσιαστής και ίσως ούτε ο ίδιος ο Κλέι. Μετά από 3 μήνες και 17 ημέρες θητεία στη Γερουσία, ο Κλέι συμπλήρωσε την απαιτούμενη ηλικία.
Όταν ο Κλέι επέστρεψε στο Κεντάκυ το 1807, εκλέχθηκε πρόεδρος της Βουλής των Αντιπροσώπων της πολιτείας και το 1810 εξελέγη και πάλι γερουσιαστής.
Πρόεδρος της Βουλής και υποψήφιος Πρόεδρος των Η.Π.Α.
Ο Κλέι υποστήριζε την κήρυξη πολέμου του 1812 εναντίον της Μεγάλης Βρετανίας. Το 1814 ήταν μεταξύ των μελών της επιτροπής που διαπραγματεύτηκε τη συνθήκη της Γάνδης, με την οποία τερματίστηκε ο πόλεμος.
Από την εποχή που βρέθηκε στην πρωτεύουσα, ο Κλέι έστρεψε το ενδιαφέρον του προς την προεδρία. Ήταν η θέση που φιλοδοξούσε να πετύχει και σ' αυτό αφιέρωσε όλες του τις προσπάθειες.
Από το 1812 ως το 1815, πρόεδρος των Ηνωμένων Πολιτειών ήταν ο Τζέιμς Μάντισον. Υπουργός των Εξωτερικών του ήταν ο Τζέιμς Μονρόε. Την εποχή εκείνη, ήταν συνήθεια ο εκάστοτε υπουργός των Εξωτερικών να βάζει υποψηφιότητα για την προεδρία στις επόμενες εκλογές. Ο Κλέι ήταν στενός φίλος του Μονρόε και όλοι περίμεναν ότι αυτός θα καταλάμβανε τη θέση του υπουργού των Εξωτερικών όταν ο Μονρόε θα γινόταν πρόεδρος. Εντούτοις, όταν το 1816 ο Μονρόε εξελέγη πρόεδρος, αντί του Κλέι διόρισε υπουργό των Εξωτερικών τον Τζον Κουίνσι Άνταμς.
Ο Κλέι θύμωσε πολύ. Στράφηκε εναντίον του παλιού φίλου του και κατά τη διάρκεια των 8 χρόνων που ο Μονρόε έμεινε πρόεδρος, έκανε τα πάντα για να καταπολεμήσει το πρόγραμμά του καθώς και το έργο του Άνταμς.
Στις προεδρικές εκλογές του 1824, ο Κλέι έθεσε υποψηφιότητα. Είχε αντιπάλους του τον Τζον Κουίνσι Άνταμς, τον Άντριου Τζάκσον και τον Ουίλιαμ Κρόφορντ. Στη διαλογή των ψήφων αποκαλύφθηκε ότι ο Άνταμς, ο Τζάκσον και ο Κρόφορντ είχαν συγκεντρώσει περισσότερες ψήφους αλλά κανείς δεν είχε αρκετή πλειοψηφία. Έπρεπε λοιπόν το Κογκρέσο των Ηνωμένων Πολιτειών να εκλέξει έναν από αυτούς για πρόεδρο και ήταν φυσικό ο Κλέι, ως πρόεδρος της Βουλής, να επηρέαζε την εκλογή.
Ο Κρόφορντ αρρώστησε και αποσύρθηκε. Αν και ο Τζάκσον είχε συγκεντρώσει περισσότερες ψήφους στις γενικές εκλογές, και η πολιτεία του Κλέι -το Κεντάκυ- είχε υποστηρίξει τον Τζάκσον, ο Κλέι στην τελική εκλογή υποστήριξε τον Άνταμς, που εξελέγη και πρόεδρος. Ο Άνταμς διόρισε τον Κλέι υπουργό των Εξωτερικών, προς μεγάλη αγανάκτηση των οπαδών του Τζάκσον, οι οποίοι διαμαρτυρήθηκαν για "αθέμιτη συναλλαγή". Ως υπουργός Εξωτερικών των Η.Π.Α., ο Κλέι υποστήριξε την Ελληνική Επανάσταση του 1821 και την ανεξαρτησία της Ελλάδας από την Οθωμανική Αυτοκρατορία.
Το 1828, ο Άνταμς έχασε τις προεδρικές εκλογές, που τις κέρδισε ο Τζάκσον, κι έτσι ο Κλέι έχασε τη θέση του υπουργού των Εξωτερικών.
Το 1832, ο Κλέι έλαβε και πάλι μέρος στις εκλογές, ως αντίπαλος του Τζάκσον. Ο Κλέι είχε καταρτίσει ένα πρόγραμμα που πίστευε ότι θα του εξασφάλιζε την πλειοψηφία και που βασιζόταν στην υποστήριξη των βιομηχανικών και εμπορικών κυρίως τάξεων. Εκείνο όμως που δεν είχε υπολογίσει ο Κλέι ήταν οι "απλοί άνθρωποι", η μεγάλη μάζα των ψηφοφόρων. Αυτοί υποστήριξαν τον Άντριου Τζάκσον κι έτσι ο Κλέι έχασε για δεύτερη φορά τη μάχη για την προεδρία.
Το 1840, ο Κλέι περίμενε με πεποίθηση ότι θα οριζόταν εκείνος ως υποψήφιος των Ουίγων. Επειδή όμως είχε στο παθητικό του τις προηγούμενες αποτυχίες του, οι Ουίγοι όρισαν και πάλι ως υποψήφιό τους τον Χάρισον. Ο Κλέι πικράθηκε τόσο απ' αυτό, ώστε αρνήθηκε να δεχθεί την ονομασία του ως υποψηφίου για το αξίωμα του αντιπροέδρου των Ηνωμένων Πολιτειών. Φαίνεται όμως πως η μοίρα δεν ήθελε να γίνει ποτέ πρόεδρος ο Κλέι. Γιατί, αν είχε δεχθεί την ονομασία του ως υποψηφίου για την αντιπροεδρία, θα είχε πραγματοποιήσει το όνειρο της ζωής του. Πράγματι, ο Ουίλιαμ Χένρι Χάρισον κέρδισε τις εκλογές αλλά πέθανε μόλις ένα μήνα αργότερα. Κι έτσι, πρόεδρος έγινε ο Τζον Τάιλερ και όχι ο Χένρι Κλέι, ο οποίος είχε αρνηθεί την αντιπροεδρία.
Τέλος, το 1844, η συνέλευση των Ουίγων εξέλεξε τον Κλέι ως υποψήφιο για το προεδρικό αξίωμα. Φαινόταν πια ότι το όνειρό του βρισκόταν στις παραμονές της πραγματοποιήσεως. Οι Δημοκρατικοί είχαν υποδείξει τον Τζέιμς Πολκ, για τον οποίο ο Κλέι έλεγε: "Μπορώ να τον νικήσω με το αριστερό μου χέρι". Εντούτοις, το γεγονός ότι ο Πολκ ήταν άσημος και άγνωστος, αποδείχθηκε πως ήταν υπέρ αυτού και όχι εναντίον του. Επειδή ήταν σχεδόν άγνωστος, δεν είχε κανείς κάτι για να τον κατηγορήσει, ενώ για τον Κλέι είχαν να πουν ένα σωρό πράγματα. Είπαν εις βάρος του αλήθειες, μισο-αλήθειες και ψέματα. Τον απεκάλεσαν δολοπλόκο και υποκριτή. Ο Κλέι δεν μπορούσε να απαρνηθεί το παρελθόν του και οι πολιτικοί του αντίπαλοι βρήκαν τον τρόπο να το χρησιμοποιήσουν εναντίον του.
Το σπουδαιότερο από τα ζητήματα που συνεζητούντο στις εκλογές αυτές, ήταν το ζήτημα των δούλων. Και στο σημείο αυτό οι συμβιβασμοί του Κλέι, που είχαν πάντοτε πετύχει να εξομαλύνουν τις διαφορές μεταξύ Βορείων και Νοτίων, στράφηκαν εναντίον του. Οι αντίπαλοί του υποστήριξαν ότι ο Κλέι κρατούσε πάντοτε αυτή τη συμβιβαστική στάση για να εξασφαλίζει ψήφους για το μέλλον. Κι έτσι, παρά τις προσπάθειες του Κλέι και τις θαυμάσιες αγορεύσεις του, ο αντίπαλός του κέρδισε τις εκλογές. Κάθε ελπίδα για να γίνει πρόεδρος των Ηνωμένων Πολιτειών είχε εκλείψει.
Η Συμφωνία του 1850
Μετά την αποτυχία του, ο Κλέι αποσύρθηκε στο κτήμα του στο Κεντάκυ. Μετά τον Αμερικανο-Μεξικανικό πόλεμο, το ζήτημα της δουλείας παρολίγον να χωρίσει και πάλι το έθνος σε δύο αντιμαχόμενα στρατόπεδα. Χωρίς φιλοδοξίες πια, ο Κλέι βγήκε από την απομόνωσή του για να βοηθήσει στη διατήρηση της ενότητας της χώρας του. Οι συμπατριώτες του τον εξέλεξαν αμέσως γερουσιαστή.
Μόλις έφθασε στην Ουάσινγκτον ο Κλέι άρχισε να διαπραγματεύεται ένα συμβιβασμό. Και δεν άργησε να τον πετύχει, πράγμα που έκανε τους πάντες να αναπνεύσουν με ανακούφιση και να τον θεωρήσουν σαν τον ειρηνοποιό, που γλύτωσε τη χώρα από αιματοκύλισμα και διχασμό. Η συμφωνία αυτή που έγινε γνωστή ως η "Συμφωνία του 1850", υπήρξε ο μεγαλύτερος θρίαμβος του Χένρι Κλέι -η τρίτη συνθήκη ειρήνης που είχε πετύχει μεταξύ Βορείων και Νοτίων.
Ο θάνατος
Ο Χένρι Κλέι πέθανε από φυματίωση στις 29 Ιουνίου 1852, εννέα χρόνια πριν ξεσπάσει ο Αμερικανικός Εμφύλιος Πόλεμος, ο πόλεμος που τόσο είχε προσπαθήσει να αποφύγει. Γιατί παρά τις προσωπικές του φιλοδοξίες, η μοναδική μεγάλη αγάπη του Χένρι Κλέι ήταν η Ένωση. Τάφηκε στο νεκροταφείο του Λέξινγκτον και η επιτύμβια πλάκα του γράφει: "I know no North — no South — no East — no West.".
Στη μνήμη του υπάρχουν:
Εξωτερικοί σύνδεσμοι
Κατηγορία:Πολιτικοί των ΗΠΑ Κατηγορία:Γερουσιαστές των ΗΠΑ Κατηγορία:Κεντάκι
Φωτεινή Πιπιλή
Η Φωτεινή Πιπιλή (ψευδώνυμο Φωτεινή Ανδρέου, Αθήνα, 7 Φεβρουαρίου 1950) είναι Ελληνίδα πολιτικός, δημοσιογράφος και σύμβουλος επικοινωνίας.
Βιογραφία
Γεννήθηκε στς 7 Φεβρουαρίου του 1950 στην Αθήνα. Θείος της ήταν ο στρατηγός και αρχηγός ΓΕΕΘΑ Ιωάννης Πιπιλής. Σπούδασε στη Νομική Σχολή του Πανεπιστημίου της Θεσσαλονίκης. Υπήρξε η πρώτη γυναίκα ρεπόρτερ στην ελληνική τηλεόραση (1973). Με το όνομα Φωτεινή Ανδρέου παρουσίαζε το 1972-73 ρεπορτάζ στην δημοσιογραφική εκπομπή της ΥΕΝΕΔ Σήμερα. Έχει παρουσιάσει πολλές τηλεοπτικές εκπομπές στη δημόσια, ιδιωτική τηλεόραση και έχει διατελέσει αρχισυντάκτρια δελτίου ειδήσεων στην ΕΡΤ. Παράλληλα με την τηλεοπτική της καριέρα, συμμετείχε ενεργά στο Γυναικείο Κίνημα. Έχει συνεργαστεί με εφημερίδες και περιοδικά, ενώ πολύχρονη είναι η καθημερινή ραδιοφωνική παρουσία της στους ραδιοφωνικούς σταθμούς «Αντέννα», «Πλάνετ».
Έχει τιμηθεί με το βραβείο Μπότση για το καλύτερο τηλεοπτικό ρεπορτάζ και δύο φορές από τον Σύνδεσμο για τα Δικαιώματα της Γυναίκας με τη «Χρυσή Πένα». Τον Ιούνιο του 2002 ορίστηκε μέλος του διοικητικού συμβουλίου της Εταιρείας Ενοποίησης Αρχαιολογικών Χώρων αρμόδια για θέματα επικοινωνίας.
Από το 1986 ως το 1994 υπήρξε μέλος του δημοτικού συμβουλίου της Αθήνας.
Στις εκλογές του 2007, του 2009, στις διπλές εκλογές του 2012, καθώς και σε αυτές του 2019 και του Μαΐου του 2023 εξελέγη βουλευτής με τη Νέα Δημοκρατία στην Α΄ Αθηνών.
Πηγές
Κατηγορία:Ελληνίδες δημοσιογράφοι Κατηγορία:Απόφοιτοι Αριστοτελείου Πανεπιστημίου Θεσσαλονίκης Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Α΄ Αθηνών Κατηγορία:Δήμαρχοι Αθηναίων Κατηγορία:Ελληνίδες τηλεπαρουσιάστριες
Ημέρα των Ευχαριστιών
Η Ημέρα των Ευχαριστιών (αγγλ.: Thanksgiving Day, γαλ.: Action de grâce) είναι μια ετήσια παραδοσιακή γιορτή που γίνεται στη Βόρεια Αμερική και ανήκει στην κατηγορία των φεστιβάλ της σοδειάς. Ανάλογα φεστιβάλ διοργάνωναν πολλοί αγροτικοί πολιτισμοί σε όλο τον κόσμο.
Με τη γιορτή των ευχαριστιών απονέμονται ευχαριστίες προς το Δημιουργό για τα αγαθά που αποκόμισε ο καθένας στο τέλος της σοδειάς. Η πρώτη γιορτή των ευχαριστιών εορτάστηκε στα τέλη του 16ου αιώνα σε περιοχές του σημερινού Καναδά. Από τις αρχές του 17ου αιώνα ο γιορτασμός άρχισε να γίνεται και σε περιοχές των σημερινών ΗΠΑ.
Γενικά, η καθιέρωση της Γιορτής ξεκίνησε από τους πρώτους Ευρωπαίους αποίκους. Οι απαρχές της ανάγονται στις γιορτές που διοργάνωναν οι πρώτοι άποικοι μόλις έφταναν στη νέα ήπειρο, ως ευχαριστήριο προς το Δημιουργό για την ασφαλή άφιξή τους.
Η γιορτή
Στον Καναδά η Ημέρα των Ευχαριστιών εορτάζεται κάθε χρόνο τη δεύτερη Δευτέρα του Οκτωβρίου. Είναι πολιτειακή γιορτή σε όλες τις επαρχίες της χώρας εκτός από το Νιου Μπρούνσβικ, το Νιουφάουντλαντ, τη Νέα Σκοτία και στο Νησί του Πρίγκιπα Εδουάρδου.
Η γιορτή αυτή έχει άμεση συνάφεια με τις αγγλικές και ευρωπαϊκές γιορτές της σοδειάς, κατά τις οποίες διακοσμούσαν τις εκκλησίες με φύλλα καλαμποκιού, καλαμπόκια, καρπούς και άλλα αγροτικά προϊόντα. Την Κυριακή των Ευχαριστιών τραγουδούσαν αγροτικούς ύμνους και τραγούδια και ζωγράφιζαν σχετικά θέματα παίρνοντας ιστορίες από τη Βίβλο, που σχετίζονταν με την εβραϊκή αγροτική γιορτή Σακότ (Sukkot).
Καθώς στον Καναδά η γιορτή έχει καθιερωθεί να εορτάζεται Δευτέρα, οι Καναδοί διοργανώνουν το γεύμα των Ευχαριστιών όποια μέρα από το τριήμερο μπορούν. Πολλοί διοργανώνουν κάποια οικογενειακή γιορτή αλλά πολλοί συνηθίζουν να φεύγουν το τριήμερο στην εξοχή και να συμμετέχουν σε διάφορες υπαίθριες δραστηριότητες, όπως: κυνήγι, ψάρεμα, πεζοπορία κλπ.
Ιστορικό
Οι απαρχές της Ημέρας των Ευχαριστιών στον Καναδά θεωρείται πως οφείλονται στον εξερευνητή Μάρτιν Φρόμπισερ (Martin Frobisher), ο οποίος προσπαθούσε να ανακαλύψει ένα βόρειο πέρασμα προς τα ανατολικά. Το 1578 στην επαρχία Νιουφάουντλαντ και Λαμπραντόρ διοργάνωσε μια τυπική τελετή ευχαριστίας για την επιβίωσή του από ένα μακρύ ταξίδι.
Αυτή θεωρείται από πολλούς ως η παλιότερη αναφορά Γιορτής Ευχαριστιών στη Βόρεια Αμερική, αν και ο εορτασμός του τέλους της περιόδου της σοδειάς και οι ευχαριστίες για την επιτυχημένη συγκομιδή αποτελούσαν μακραίωνη παράδοση ανάμεσα στις ινδιάνικες βορειοαμερικανικές φυλές. Οι Πουέμπλο, οι Τσερόκι, οι Κρικ και άλλες φυλές διοργάνωναν αγροτικά φεστιβάλ, τελετουργικούς χορούς κι άλλους εορτασμούς ευχαριστιών αιώνες πριν έρθουν οι Ευρωπαίοι στην ήπειρο. Αργότερα στον Φρόμπισερ απονεμήθηκε ο τίτλος του Ιππότη και το όνομά του δόθηκε σε έναν κόλπο του βορείου Καναδά στον Ατλαντικό Ωκεανό (Frobisher Bay).
Την ίδια περίοδο Γάλλοι άποικοι, που είχαν φτάσει στον Καναδά διασχίζοντας τον Ατλαντικό με επικεφαλής τον Σαμυέλ ντε Σαμπλέν (Samuel de Champlain), διοργάνωσαν επίσης μια γιορτή ευχαριστιών για την ασφαλή άφιξή τους στο Νέο Κόσμο. Στη γιορτή αυτή καθιέρωσαν να μοιράζονται το φαγητό τους με τους αυτόχθονες γείτονές τους.
Μια ειδική ημέρα ευχαριστιών καθιέρωσαν το 1763 μετά το τέλος του Επταετούς πολέμου οι κάτοικοι του Χάλιφαξ. Μετά το 1799 αναφέρονται πολλοί εορτασμοί της Ημέρας Ευχαριστιών αλλά όχι σε τακτική βάση. Μετά την Αμερικανική Επανάσταση, πρόσφυγες Αμερικανοί που παρέμειναν πιστοί στο βρετανικό στέμμα μετακινήθηκαν στον Καναδά μεταφέροντας στη νέα πατρίδα τους έθιμα και συνήθειες της αμερικανικής Ημέρας Ευχαριστιών.
Ως πρώτη Ημέρα Ευχαριστιών μετά τη δημιουργία της Καναδικής Ομοσπονδίας αναφέρεται μια λαϊκή γιορτή που διοργανώθηκε στις 5 Απριλίου 1872 για τον εορτασμό της ανάρρωσης από σοβαρή ασθένεια του Πρίγκιπα της Ουαλίας, του μετέπειτα βασιλιά της Αγγλίας Εδουάρδου Ζ΄.
Από το 1879 η Ημέρα των Ευχαριστιών άρχισε να εορτάζεται κάθε χρόνο. Όμως, η ημερομηνία δεν ήταν σταθερή. Επίσης, κάθε χρόνο άλλαζε το θέμα (η αφορμή) του εορτασμού ανάλογα με τι εθεωρείτο ως σημαντικότερο για να γίνει η γιορτή.
Μετά τον Α΄ Παγκόσμιο Πόλεμο η Ημέρα των Ευχαριστιών άρχισε να γιορτάζεται μαζί με την Ημέρα των Βετεράνων Πολεμιστών μια Δευτέρα του Νοεμβρίου. Όμως, από το 1931 οι δύο εορτασμοί έγιναν ξεχωριστοί και η Ημέρα των Ευχαριστιών μεταφέρθηκε τη δεύτερη Δευτέρα του Οκτωβρίου.
Η γιορτή
Στις ΗΠΑ η Ημέρα των Ευχαριστιών εορτάζεται κάθε χρόνο την τέταρτη Πέμπτη του Νοεμβρίου (μεταξύ 22 και 28 του μηνός). Ο εορτασμός γίνεται για να εκφραστεί η ευγνωμοσύνη κάθε οικογένειας προς το Δημιουργό για τα αγαθά που συγκεντρώθηκαν με το τέλος της σοδειάς. Η γιορτή αποκαλείται και "Ημέρα της Γαλοπούλας" (Turkey Day), διότι σηματοδοτεί την έναρξη της εορταστικής περιόδου που κρατάει ως την Πρωτοχρονιά.
Στις ΗΠΑ η γιορτή των Ευχαριστιών δεν συνδέεται με θρησκευτικές εκδηλώσεις ούτε έχει συνδεθεί με συγκεκριμένη θρησκευτική ομάδα. Η γιορτή στηρίζεται στα αγροτικά φεστιβάλ που διοργάνωναν πολλοί λαοί από την αρχαιότητα. Οι περισσότεροι άνθρωποι τη γιορτάζουν οικογενειακά ή με φίλους που καλούν στο σπίτι. Μια αγροτική παράδοση που επιβιώνει είναι να μοιράζονται τους καρπούς τους με όσους ήταν πιο άτυχοι τη συγκεκριμένη χρονιά.
Ιστορικό
Η πρώτη καταγραμμένη τελετή Ευχαριστιών έγινε στις 8 Σεπτεμβρίου 1565 στη σημερινή πόλη του Αγίου Αυγουστίνου της Φλόριντα. Εξακόσιοι Ισπανοί άποικοι υπό τον Πέδρο Μενέντεθ δε Αβιλές (Pedro Menéndez de Avilés) έφτασαν εκεί με σκοπό να δημιουργήσουν την μετέπειτα πόλη. Μόλις αφίχθησαν διοργάνωσαν μια Γιορτή Ευχαριστιών για την ασφαλή άφιξή τους στο Νέο Κόσμο.
Κατηγορία:Πολιτισμός του Καναδά Κατηγορία:Πολιτισμός των Ηνωμένων Πολιτειών Κατηγορία:Έθιμα
Εθνική Οδός 99 (Ελλάδα)
Η Εθνική Οδός 99 (ΕΟ99) είναι εθνική οδός στην Κρήτη. Συνδέει το Ηράκλειο με το Αρκαλοχώρι. Ο δρόμος διασχίζει μεγάλο μέρος του νομού Ηρακλείου. Είναι γνωστή επίσης και με το όνομα Εθνική οδός Ηρακλείου-Αρκαλοχωρίου.
99
Μεσόγεια Αττικής
Τα Μεσόγεια είναι συγκρότημα δήμων της Ανατολικής Αττικής που εκτείνονται ανατολικά του Υμηττού, ο οποίος και τα διαχωρίζει από το λεκανοπέδιο της Αττικής. Έδρα του συγκροτήματος είναι τα Σπάτα και επίνειο το αναπτυσσόμενο λιμάνι της Ραφήνας.
Αποτελούν ιδιαίτερη πατρίδα πολλών από τους γηγενείς κατοίκους της Αττικής, που αρχικά είχαν αγροτικό και παραθεριστικό χαρακτήρα, αλλά τις τελευταίες δεκαετίες και περισσότερο τα τελευταία χρόνια η δόμηση λαμβάνει φρενήρεις ρυθμούς, ιδιαίτερα μετά τα μεγάλα έργα που πραγματοποιήθηκαν (Αεροδρόμιο Σπάτων, Αττική Οδός, Προαστιακός, Μετρό).
Πολλά τμήματα της περιοχής μπαίνουν με γοργούς ρυθμούς εντός σχεδίου πόλεως ώστε να υπάρχει περισσότερο ελεγχόμενη δόμηση, ενώ επίσης πολλές εταιρείες μεταφέρουν τις έδρες τους εκεί. Ωστόσο, είναι πολλές οι ελλείψεις που αντιμετωπίζουν, καθώς μόνο η συνοικία της Κάντζας διαθέτει οργανωμένο σύστημα ύδρευσης. Αποχέτευση δεν διαθέτει κανένας δήμος, ενώ πρόσφατα ελήφθη απόφαση για κλείσιμο των τοπικών χωματερών και μεταφορά των απορριμάτων σε οργανωμένο Χ.Υ.Τ.Α. που χρησιμοποιεί και η Αθήνα.
Κατηγορία:Νομαρχία Ανατολικής Αττικής *
Σιξίλο
Η Σιξίλο, Cixilo, (7ος αιώνας – άκμασε το 694) ήταν πριγκίπισσα των Βησιγότθων. Έγινε βασίλισσα των Βησιγότθων με τον γάμο της με τον Eγίκα (βασ. 687–702).
Βιογραφία
Ήταν κόρη του Έρβιγ βασιλιά των Βησιγότθων και της Λιουβιγότο. Παντρεύτηκε τον Εγίκα το 670. Αποκηρύχθηκε το 687. Ωστόσο, μετακόμισε μόνο προσωρινά σε ένα μοναστήρι και της επετράπη να επιστρέψει και να επανεγκατασταθεί ως βασίλισσα, καθώς πιστοποιείται το 691 και το 694
Βιβλιογραφικές αναφορές
Κατηγορία:Βισιγοθικές βασίλισσες
Ρεκιβέργα
Βιογραφία
Η ύπαρξή της επιβεβαιώνεται από δύο πηγές. Το πρώτο είναι ένας βασιλικό καταστατικό με ημερομηνία 646, και το δεύτερο είναι το επιτάφιο επίγραμμά της
Η καταγωγή της Ρεκιβέργας δεν αναφέρεται σε κανένα από τα έγγραφα. Θα μπορούσε να ήταν από μία σημαντική οικογένεια ευγενών Βησιγότθων και πιθανώς να είχε σχέση με τον Ρικίμιρ.
Στις 18 Οκτωβρίου 646 ο βασιλιάς Σινδάσβινθ εξέδωσε καταστατικό στον ηγούμενο ενός μοναστηριού κοντά στο Eλ Βιέρθo, αναφέροντας τη Ρεκιβέργα ως βασίλισσα. Ωστόσο, υπάρχει ακόμη κάποια διαφωνία μεταξύ των μεσαιωνολόγων ως προς την αυθεντικότητα αυτού τού εγγράφου. Το καταστατικό εμφανίζει τα εξής:"« Domnis sanctis gloriosissimis mihique post Deum fortissimis patronis sanctorum μαρτύριο Iusti et Pastoris sive sancte Marie et sancti Martini episcopi, απαρτία βασιλική, vel monasterium situm est juxta rivulum quod dicitur Molinago, sub Funding μοναστήρι μια κνήμη Fructuoso Abbate, ego Chindasvintux rex και Reciverga regina'"Το επιτάφιο επίγραμμά της, γραμμένο από τον Ευγένιο αρχιεπίσκοπο του Τολέδο, την καταγράφει ως παντρεμένη με τον βασιλιά για επτά χρόνια.
Το τέλος
Απεβίωσε απότομα σε ηλικία 22 ετών και οκτώ μηνών, σύμφωνα με το επιτάφιο επίγραμμά της. Η ακριβής ημερομηνία του τέλους της είναι άγνωστη, αλλά υποτίθεται ότι θα έπρεπε να είχε αποβιώσει όχι νωρίτερα από το 646, όταν αναφερόταν στο καταστατικό, και το αργότερο στις 13 Νοεμβρίου 657, ημερομηνία θανάτου τού Ευγένιου τού Τολέδο.
Παραπομπές
Κατηγορία:Βισιγοθικές βασίλισσες
Δαλάι Λάμα
Δαλάι Λάμα είναι ο τίτλος που δίνεται στον έναν από τους δύο ηγέτες του Λαμαϊσμού (Θιβετιανού Βουδισμού) (ο άλλος ηγέτης είναι ο Παντσέν Λάμα). Η ονομασία «Δαλάι Λάμα» είναι συνδυασμός της Μογγολικής λέξης "Δαλάι" που σημαίνει "ωκεανός" και της Θιβετιανής λέξης "μπλα-μα" (μπ δασύ) που σημαίνει «γκουρού», «δάσκαλος».
Ο Δαλάι Λάμα ήταν μέχρι το 1950 ο πολιτικός αρχηγός του Θιβέτ. Θεωρείται ότι αντιπροσωπεύει στη γη τη ζωντανή ενσάρκωση του Βαδισάτβα Αβαλοκιτέσβαρα, που είναι μια από τις μορφές του Βούδα και συγκεκριμένα η μορφή του ελέους.
Η πνευματική δικαιοδοσία του Δαλάι Λάμα επεκτείνεται και πέρα από το Θιβέτ ως τη Μογγολία, σε ένα μέρος της Κίνας και στα Βασίλεια του Μπουτάν και του Σικκίμ. Μέχρι το 1959 η έδρα του Δαλάι Λάμα ήταν η πρωτεύουσα του Θιβέτ, Λάσα. Το 1959, όταν κατέλαβαν το Θιβέτ οι Κινέζοι, ο Δαλάι Λάμα κατέφυγε στην Ινδία. Μετά τον θάνατο του Δαλάι Λάμα ο διάδοχός του εκλέγεται στο πρόσωπο του παιδιού, που την ώρα του θανάτου του γεννιέται και που, όπως ισχυρίζονται οι Λάμα, αναγνωρίζουν στο παιδί αυτό μερικά σημάδια που δείχνουν ότι είναι η νέα ενσάρκωση του Βούδα του Αβαλοκιτέσβαρα.
Τα επίσημα αυτά πρακτικά της ενσάρκωσης υποβάλλονταν στην Κίνα, όταν ακόμη το Θιβέτ ήταν αυτόνομη επαρχία της Κίνας και η κινεζική κυβέρνηση επικύρωνε την ενσάρκωση και φυσικά και τη διαδοχή.
Η αίρεση των Λάμα είναι σχετικά νέα θρησκεία που ιδρύθηκε τον 15ο αιώνα από τον δάσκαλο του Βουδισμού Τσονν α - πα, που ο τρίτος διάδοχός του αναγνωρίστηκε από τους Μογγόλους ως ηγεμόνας του Θιβέτ.
Ο 14ος Δαλάι Λάμα ανακοίνωσε στις 10 Μαρτίου 2011 την πρόθεσή του να παραιτηθεί από πολιτικός ηγέτης της εξόριστης κυβέρνησης του Θιβέτ.
Παραπομπές
Κατηγορία:Θρησκευτικοί τίτλοι και βαθμοί
Χρήστος Σέχου
Ο Χρήστος Σέχου (Ερέτρια, 1 Μαρτίου 2000) είναι Έλληνας ποδοσφαιριστής με καταγωγή από την Αλβανία, που αγωνίζεται ως επιθετικός στο Αιγάλεω.
Συλλογική καριέρα
Ο Σέχου ξεκίνησε την καριέρα του από τις ακαδημίες της Ερέτριας  και από νωρίς ήταν στο στόχαστρο Αθηναϊκών ομάδων. Η πρώτη ομάδα που ενδιαφέρθηκε για την απόκτησή του ήταν ο Ατρόμητος, όμως ο τότε προπονητής της Ερέτριας Μιχάλης Βλάχος, έδωσε «σήμα» στην Α.Ε.Κ, να ασχοληθεί με τον ταλαντούχο νεαρό. Όλα έμοιαζαν πως ο μεσοεπιθετικός της Ερέτριας θα κατέληγε στα Σπάτα, αλλά την τελευταία στιγμή η μετακίνηση χάλασε.
Μετά από λίγο τράβηξε τα βλέμματα του Παναθηναϊκού κι ο Γιάννης Σαμαράς έδωσε το «ΟΚ» για να αποκτηθεί ο μικρός και να συμπεριληφθεί στην Κ-17 της ομάδας των «πρασίνων», με προπονητή τον Σπύρο Μαραγκό. Ο Σέχου που στην Ερέτρια αγωνιζόταν ως δεκάρι, στον Παναθηναϊκό καθιερώθηκε στην θέση του φορ. Στις 14 Νοεμβρίου του 2017 υπέγραψε επαγγελματικό συμβόλαιο με τον Παναθηναϊκό διάρκειας μέχρι τις 30 Ιουνίου του 2020.
Το επίσημο ντεμπούτο του με την πρώτη ομάδα του Παναθηναικού πραγματοποιήθηκε στις 20 Οκτωβρίου του 2018, στην νικηφόρα εντός έδρας αναμέτρηση με τον Πανιώνιο για το ελληνικό πρωτάθλημα που έληξε 1-0 για τους πράσινους.
Διεθνής καριέρα
Ο Σέχου αγωνίστηκε το 2016 σε δύο φιλικούς αγώνες για λογαριασμό της Εθνικής Αλβανίας Κ-17.
Εξωτερικοί σύνδεσμοι
Κατηγορία:Επιθετικοί ποδοσφαιριστές Κατηγορία:Έλληνες ποδοσφαιριστές Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Εθνικής Αλβανίας Κ17
Πέπε Καστάνιο
Ο Χοσέ «Πέπε» Καστάνιο Μουνιόθ (ισπανικά: José "Pepe" Castaño Muñoz, γενν. στις 14 Φεβρουαρίου 1999) είναι Ισπανός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τον Αστέρα Τρίπολης.
Σταδιοδρομία σε συλλόγους
Ο Καστάνιο ως νεαρός ήταν μέλος των ακαδημιών των Χερέθ και Κάδιθ. Στις 17 Μαΐου 2015, αφού είχει ήδη αγωνιστεί με τη δεύτερη ομάδα της Κάδιθ, έκανε το ντεμπούτο του με την πρώτη ομάδα ξεκινώντας βασικός στην εκτός έδρας ήττα με 3-0 εναντίον της Αρόγιο ΚΠ για τη Σεγούντα Ντιβισιόν Β. Σε ηλικία 16 ετών, 5 μηνών και 7 ημερών, έγινε ο νεότερος παίκτης που έκανε το ντεμπούτο του στην ομάδα.
Στις 22 Ιουλίου 2015, ο Καστάνιο μετακόμισε στη Βιγιαρρεάλ ΚΦ και επέστρεψε στο ποδόσφαιρο νέων. Προήχθη στην τρίτη ομάδα τον επόμενο χρόνο και έφτασε στην δεύτερη ομάδα το 2018. Ο Καστάνιο έκανε το επαγγελματικό του ντεμπούτο στις 17 Ιανουαρίου 2019, παίζοντας και στα 90 λεπτά της ήττας με 3-1 εναντίον της Εσπανιόλ για το Κύπελλο Ισπανίας.
Στις 24 Αυγούστου του επόμενου έτους μετακόμισε στο εξωτερικό, αφού συμφώνησε σε τριετές συμβόλαιο με τον Αστέρα Τρίπολης.
Εθνική ομάδα
Ο Καστάνιο έχει αγωνιστεί με την Εθνική Ισπανίας U19.
Eξωτερικοί σύνδεσμοι
Κατηγορία:Ισπανοί ποδοσφαιριστές Κατηγορία:Ανδαλουσιανοί ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ισπανίας Κ19 Κατηγορία:Ποδοσφαιριστές Κάδιθ ΚΦ Β Κατηγορία:Ποδοσφαιριστές Τερθέρα Ντιβιζιόν Κατηγορία:Ποδοσφαιριστές Κάδιθ ΚΦ Κατηγορία:Ποδοσφαιριστές Σεγούντα Ντιβιζιόν Β Κατηγορία:Ποδοσφαιριστές Βιγιαρρεάλ ΚΦ Β Κατηγορία:Ποδοσφαιριστές Βιγιαρρεάλ ΚΦ Κατηγορία:Ποδοσφαιριστές Αστέρα Τρίπολης Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ισπανοί ποδοσφαιριστές στο εξωτερικό
Υδροξείδιο του χαλκού
Το υδροξείδιο του χαλκού είναι το υδροξείδιο του μετάλλου χαλκού με τον χημικό τύπο Cu(OH)2. Το υδροξείδιο του χαλκού είναι ένα γαλάζιο στερεό. Μερικές μορφές του υδροξειδίου του χαλκού πωλούνταν ως «σταθεροποιημένο» υδροξείδιο του χαλκού, όπως και ένα μείγμα ανθρακικού χαλκού(II) και υδροξειδίου. Αυτές οι μορφές είναι συχνά πιο πράσινες στο χρώμα. Το υδροξείδιο του χαλκού δρα ως ασθενής βάση σε υδατικό διάλυμα.
Ιστορικό
Το υδροξείδιο του χαλκού είναι γνωστό από την τήξη του χαλκού που ξεκίνησε περίπου 5000 π.Χ. αν και οι αλχημιστές ήταν οι πρώτοι που το παρασκεύασαν. Αυτό γίνεται εύκολα αναμειγνύοντας διαλύματα αλισίβας (υδροξείδιο του νατρίου ή του καλίου) και θειικού χαλκού, που και τα δύο ήταν γνωστά στην αρχαιότητα.
Παρασκευαζόταν σε βιομηχανική κλίμακα κατά τη διάρκεια του 17ου και του 18ου αιώνα για να χρησιμοποιηθεί σε χρωστικές. Αυτές οι χρωστικές χρησιμοποιούνταν στη κεραμική και στη ζωγραφική.
Φυσική εμφάνιση
Το υδροξείδιο του χαλκού(ΙΙ) εμφανίζεται φυσικά ως συστατικό πολλών ορυκτών του χαλκού, ιδιαίτερα στον αζουρίτη, στον μαλαχίτη, στον αντλερίτη και στον βροσαντίτη. Ο αζουρίτης (2CuCO3·Cu(OH)2) και ο μαλαχίτης (CuCO3·Cu(OH)2) είναι ανθρακικά άλατα, ενώ ο αντλερίτης (CuSO4·2Cu(OH)2) και ο βροσαντίτης (CuSO4·3Cu(OH)2) είναι θειικά άλατα. Το υδροξείδιο του χαλκού(ΙΙ) βρίσκεται σπάνια ως ξεχωριστό ορυκτό, επειδή αντιδρά αργά με διοξείδιο του άνθρακα από την ατμόσφαιρα για να σχηματίσει βασικό ανθρακικό χαλκό(ΙΙ). Το ορυκτό με τύπο Cu(OH)2 λέγεται σπερτινίτης.